Αξιολόγηση της ικανότητας για Αυτο-ρύθμιση της Δράσης σε παιδιά Δ΄ Δημοτικού: Σχέσεις με τη σχολική επίδοση, τις γνωστικές λειτουργίες και το γνωστικό ύφος:
Creators: name: Κωνσταντινοπούλου, Ελένη Δημητρίου
Publisher: name: Aristotle University of Thessaloniki
Year: 2010
Subjects: Αυτο-ρύθμιση
Μνήμη
Γνωστικό ύφος
Self regulation
Memory
Cognitive style

description: Ο βασικός στόχος της παρούσας μελέτης αφορούσε τη διερεύνηση των ψυχομετρικών ιδιοτήτων του Τεστ Αυτο-ρύθμισης για Παιδιά (SRTC, Kuhl &amp; Kraska, 1989, 1993). Σύμφωνα με τους κατασκευαστές του, το SRTC εκτιμά την ικανότητα των παιδιών να συγκεντρώνονται σε ένα έργο και να αντιστέκονται στον πειρασμό. Επίσης, στόχος της παρούσας μελέτης ήταν η διερεύνηση της σχέσης μεταξύ συστατικών της αυτο-ρύθμισης της δράσης που έχουν να κάνουν με τα κίνητρα και την εφαρμογή στρατηγικών και της επίδοσης σε γνωστικά έργα (μνήμη και σκέψη), καθώς και του ρόλου του παρορμητικού-αναλογιζόμενου γνωστικού ύφους στην ικανότητα των παιδιών να αυτο-ρυθμίζουν τη δράση. Συνολικά, στην παρούσα μελέτη συμμετείχαν 88 μαθητές της Δ΄ Δημοτικού (44 αγόρια και 44 κορίτσια), που φοιτούσαν σε τρία σχολεία της Θεσσαλονίκης. Τα παιδιά εξετάστηκαν ατομικά και η διαδικασία της εξέτασης διήρκησε περίπου 60 λεπτά. Συγκεκριμένα, κατά την εξέταση χορηγήθηκαν το SRTC, και τρεις δοκιμασίες του Ψυχομετρικού Κριτηρίου Γνωστικής Επάρκειας (Γωνίδα και Ιωσηφίδου, 2008), το οποίο έχει σταθμιστεί στον ελληνικό μαθητικό πληθυσμό. Το γνωστικό ύφος των συμμετεχόντων εκτιμήθηκε με βάση το Τεστ Ολοκλήρωσης Οικείων Μορφών (Kagan, Rosman, Day, Albert, &amp; Phillips, 1964). Σύμφωνα με τα αποτελέσματα της παρούσας μελέτης, το SRTC φαίνεται να είναι ένα αξιόπιστο και έγκυρο εργαλείο για την αξιολόγηση της ικανότητας των παιδιών συγκεντρώνονται σε ένα έργο και να αντιστέκονται στον πειρασμό, ενώ παράλληλα προσφέρει τη δυνατότητα διαφοροποίησης των συστατικών της αυτο-ρύθμισης. Τα παιδιά που χαρακτηρίζονται ως αναλογιζόμενα φαίνεται να υπερτερούν των παρορμητικών συμμαθητών/τριών τους, μόνο όσον αφορά την πρώτη συνθήκη εργασίας του 1ου μισού του SRTC.
description: The main aim of the present study was to examine the psychometric properties of the Self-Regulation Test for Children (SRTC, Kuhl &amp; Kraska, 1989, 1993), a behavioural computerized task, which was constructed to explore children’s ability to concentrate on a task and resist temptation, in a Greek sample of fourth grade students. An additional aim was to examine the relationship between and motivational and strategic components of self-regulated behavior, as measured by SRTC, with measures of memory, thinking, and impulsive/reflective cognitive style. A total of 88 fourth grade girls (N = 44) and boys (N = 44) participated in the study from 3 public Greek primary schools. Participants were asked to complete the Self-Regulation Test for Children (SRTC, Kuhl &amp; Kraska, 1993), Also, they were tested with two verbal memory tasks and one non verbal inference task from a Greek standardized Test of Cognitive Competence (TCC, Gonida &amp; Iosifidou, 2008). Cognitive style (impulsivity - reflectivity) was estimated via Matching Familiar Figures Test (Kagan, Rosman, Day, Albert, &amp; Phillips, 1964). Children were examined individually and the examination lasted about 60 minutes. The results of the present study, although preliminary, provide empirical support for the SRTC’s reliability and factorial validity as a measure of children’s ability to concentrate on a task and resist temptation. Further, the results support the theoretical assumption that the SRTC differentiates between the motivational and strategic components of self-regulation. Differences between reflective and impulsive children were found significant in favor of reflective ones only in the first condition of the initial motivation relevant phase. Consistent with previous evidence, memory (number recall) proved to be a significant predictor of correct responses only in the initial motivation relevant phase.